Østspove

Østspove (Numenius madagascariensis) er en stor monotypisk art i snipefamilien. Arten hekker lengst øst i Sibir og såvidt i det nordøstligste hjørnet av Kina. Den regnes som en langdistansetrekkfugl og er en nær slektning av storspove (N. arquata). Østspova er ifølge IUCNs rødliste sterkt truet av utryddelse.


== Taksonomi ==

Det vitenskapelige navnet på arten, N. madagascariensis, antyder at nominatformen har et opphav fra Madagaskar, men dette er feil. Den stammer derimot fra Makassar på Sulawesi og har aldri blitt registrert på Madagaskar.


== Biologi ==
Østspova er en stor vader som blir cirka 53–66 cm lang og typisk veier omkring 390–1 350 g; mens vingespennet utgjør cirka 97–110 cm. Hunnen blir i snitt cirka 110 g tyngre enn hannen. Hunnen har også det lengste nebbet av alle vadere, og det er lenger enn hannens. Det er nedoverbøyd og måler normalt omkring 12,8–20,1 cm (18,4 cm i snitt), avhengig av kjønn. Fjærdrakten er i hovedsak spettet brunlig eller gråbrun. Hekkedrakten har et rustrødt skjær.
Arten hekker på mosekledd myr, våte enger og sumpete bredder lengst øst i Sibir, inkludert på Kamtsjatkahalvøya og i landområdene nord for og vest og sørvest av Okhotskhavet, og såvidt i det nordøstligste hjørnet av Kina, inkludert Heilongjiang og Ussuriland.  Fuglene overvintrer i Øst-Kina, Japan og på Taiwan, og videre sørover til Indonesia, Ny-Guinea og (de fleste) Australia. Noen få også på New Zealand.Lite er kjent om hekkingen til denne arten. Fuglene hekker ofte i små løselige kolonier, på 2–6 par. Redene, som anlegges på små tuer på fuktig grunn, fôres med tørt gress og tynne kvister. Eggene, normalt fire i tallet, legges i fra tidlig mai til sent i juni. Inkubasjonstiden er minst 16 dager, og avkommet blir ikke flygedyktige før etter minst fire uker.


== Inndeling ==
Inndelingen følger HBW Alive og er i henhold til Piersma & Bonan (2019).

Charadriiformes, vade-, måse- og alkefugler
Chionidi, slirenebbfugler
Charadrii, lofugler
Scolopaci (Limicoli), snipefugler
Pedionomidae, slettevandrerfamilien
Thinocoridae, rypesnipefamilien
Rostratulidae, riksesnipefamilien
Jacanidae, bladhønsfamilien
Scolopacidae, snipefamilien
Numeniinae,  slekter, 9 arter (én art mulig utdødd)
Bartramia, monotypisk
Numenius, 8 arter, 17 taxa
N. tahitiensis, alaskaspove, monotypisk
N. phaeopus, småspove, 7 taxa
N. minutus, dvergspove, monotypisk
N. borealis, eskimospove, monotypisk (mulig utdødd, sist observert med sikkerhet i 1963)
N. tenuirostris, smalnebbspove, monotypisk
N. americanus, langnebbspove, 2 taxa
N. arquata, storspove, 3 taxa
N. madagascariensis, østspove, monotypisk
Limosinae,
Calidrinae,
Scolopacinae,
Tringinae,
Turnici, springvaktelfugler
Lari, måkefugler


== Referanser ==


== Eksterne lenker ==
(en) Østspove – oversikt og omtale av artene i WORMS-databasen 
(en) Østspove i Global Biodiversity Information Facility 
(no) Østspove hos Artsdatabanken 
(en) Østspove hos Fossilworks 
(en) Østspove hos ITIS 
(en) Østspove hos NCBI 
(en) Kategori:Numenius madagascariensis – bilder, video eller lyd på Wikimedia Commons 
(en) Numenius madagascariensis – galleri av bilder, video eller lyd på Wikimedia Commons 
Numenius madagascariensis – detaljert informasjon på Wikispecies